13 sager om narkotika, to gange spirituskørsel og overtrædelse af ordensbekendtgørelsen. Sådan lyder facit for Nordjyllands Politis specialpatrulje fra lokalpolitiet i Himmerland, der fedag aften og natten til lørdag holdt tilsyn med technoarrangementet Luxudelic i Øster Hurup. Det oplyser Nordjyllands Politi. En narkotikasag drejer sig om fund af en mindre mængde, mens 12 sager drejer sig om narkotika til eget forbrug. En enekelt person blev sigtet for overtrædelse af ordensbekendtgørelsen. Alle sager blev ifølge politiet skrevet på gaden, og ikke på nogen af byens diskoteker.

Opsummering:
Politiets specialpatrulje skrev både sager om narkotika og spritbilister, da de var til technofest i Himmerland.